ANEXA nr.4 la PH nr.84/20.02.2024

CONSILIUL LOCAL AL MUNICIPIULUI ALBA IULIA
REGULAMENTUL



PRIVIND ORGANIZAREA ȘI FUNCȚIONAREA  SERVICIULUI PUBLIC COMUNITAR LOCAL DE EVIDENȚĂ A PERSOANELOR  AL MUNICIPIULUI ALBA IULIA

CAPITOLUL I
DISPOZIŢII GENERALE

 

Art.1 -  Serviciul Public Comunitar Local de Evidenţă a Persoanelor al municipiului Alba Iulia, se organizează în subordinea Consiliului local al municipiului Alba Iulia, în temeiul art. 1 alin. (1) din Ordonanţa Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, aprobată cu modificări şi completări prin Legea nr. 372/ 2002, cu modificările și completările ulterioare.

        Art.2 – (1) Serviciul public comunitar local de evidenţă a persoanelor este constituit în conformitate cu prevederile art.25 alin.(1) din Ordonanța Guvernului nr.84/2001.

               (2) Serviciul Public Comunitar Local de Evidenţă a Persoanelor al municipiului Alba Iulia se constituie fără personalitate juridică, prin hotărâre a consiliului local.
        Art. 3 - (1) Scopul  Serviciului Public Comunitar Local de Evidenţă a Persoanelor al Municipiului Alba Iulia este acela de a exercita competenţele ce îi sunt conferite prin lege pentru punerea în aplicare a prevederilor actelor normative care reglementează activitatea de evidenţă a persoanelor și stare civilă în sistem de ghișeu unic.
          (2) Activitatea serviciul public comunitar local de evidenţă a persoanelor se desfăşoară în interesul legitim al persoanei şi al comunităţii, în sprijinul instituţiilor şi autorităţilor statului, exclusiv  pe baza şi în executarea legii.
         Art. 4 – Activitatea serviciul public comunitar local de evidenţă a persoanelor este coordonată și controlată metodologic, în mod unitar, de Direcția de Evidență a Persoanelor și Administarea Bazelor de Date, denumită în continuare D.E.P.A.B.D. și de  Serviciul public comunitar local de evidenţă a persoanelor al județului Alba.

     Art.5 –  (1) Serviciul public comunitar local de evidenţă a persoanelor asigură întocmirea, păstrarea, evidența și eliberarea actelor de stare civilă, a cărților de identitate, a cărților electronice de identitate, precum și desfășurarea activităților de primire a cererilor și de eliberare a pașapoartelor simple electronice, a permiselor de conducere, a certificatelor de înmatriculare a vehiculelor și a plăcilor cu numere de înmatriculare, în sistem de ghișeu unic.


           (2) În vederea îndeplinirii prerogativelor cu care este investit,  Serviciul public comunitar local de evidenţă a persoanelor colaborează cu celelalte structuri ale primăriei, ale Ministerului Afacerilor Interne și cooperează cu autoritățile publice, precum și cu persoane fizice și persoane juridice, pe probleme de interes comun, potrivit prevederilor actelor normative în vigoare.

 
CAPITOLUL II
ORGANIZAREA  SERVICIULUI PUBLIC COMUNITAR LOCAL DE EVIDENŢĂ A PERSOANELOR AL MUNICIPIULUI ALBA IULIA

 
     Art. 6 - (1) Structura organizatorică, statul de funcții și regulamentul de organizare și funcționare ale serviciului  public comunitar local de evidenţă a persoanelor se stabilesc prin hotărârea Consiliului local al municipiului Alba Iulia, nr........ cu avizul prealabil al Agenției Naționale a Funcționarilor Publici și al D.E.P.A.B.D.



(2) Organigrama  serviciul public comunitar local de evidenţă a persoanelor este prevăzută în anexa nr.1.



(3) Statul de funcții al serviciul public comunitar local de evidenţă a persoanelor  este prevăzut în anexa nr.2.

                    (4) Regulamentul de organizare și funcționare al  Serviciul public comunitar local de evidenţă a persoanelor este prevăzut în anexa nr.3 la hotărârea consiliului local.

                         Organigrama, statul de funcții și  regulamentul de organizare și funcționare sunt anexe ale HCL și fac parte integrantă din aceasta.

 
      Art. 7 - Serviciul public comunitar local de evidenţă a persoanelor are atribuţii pe linie de:
a) - evidenţă a persoanelor şi eliberare a actelor de identitate;
b) - stare civilă;
c) – informatică;
                   d) - analiză – sinteză,secretariat - arhivă şi relaţii publice.

      Art. 8 - (1)  Serviciul public comunitar local de evidenţă a persoanelor exercită atribuțiile ce-i sunt conferite de lege pentru soluționarea cererilor cetățenilor care au domiciliul sau reședința pe raza de competență
        (2) În vederea atingerii obiectivelor stabilite, activitatea serviciului are la bază relații de autoritate(ierarhice, funcționale), de cooperare, de coordonare și de control, potrivit atribuțiilor stabilite pentru fiecare structură componentă în parte.

                    (3) Relațiile de autoritate ierarhice se stabilesc între conducerea  serviciul public comunitar local de evidenţă a persoanelor și structurile subordonate acestuia în scopul menținerii, păstrării și perfecționării stării de funcționalitate a serviciului. Același tip de relații se stabilesc între șef și personalul subordonat acestuia.
       Art. 9 – (1) Serviciul public comunitar local de evidenţă a persoanelor este organizat la nivel de serviciu și  are în componență compartimentele de Stare civilă și Evidența persoanelor .     

                    (2) La nivelul Serviciul public comunitar local de evidenţă a persoanelor, activitatea de control și coordonare este atributul conducerii și se realizează prin intermediul șefului de serviciu. De asemenea, în activitatea de control, pe linii specifice de muncă, șeful serviciului poate angrena și alt personal specializat din cadrul structurilor proprii.

                     (3) În cadrul compartimentului unde nu sunt prevăzute funcții de conducere, se stabilesc relații de autoritate funcționale între personalul cu funcția cea mai mare și restul personalului acestor structuri, în vederea îndrumării și îmbinării în mod unitar a ctivității acestora, a echilibrării sarcinilor și a armonizării eforturilor necesare pentru asigurarea unității de acțiune în vederea îndeplinirii obiectivelor propuse.

      Art.10 – (1) Serviciul public comunitar local de evidenţă a persoanelor primește și soluționează cererile cetățenilor pe probleme specifice de evidență a persoanelor din municipiul Alba Iulia, în care funcțonează serviciul.
                 (2) Serviciul public comunitar local de evidenţă a persoanelor primește și soluționează cererile cetățenilor pe probleme specifice de evidență a persoanelor din comunele arondate acestui serviciu respectiv :
             Loc. Pîclișa

             Loc. Oarda

             Loc. Micești

             Loc. Bărăbanț

             Com. Vințu de jos

             Com. Sîntimbru

             Com. Întregalde

             Com. Cricău

             Com. Ciugud

             Com. Berghin.

                  (3) Modificarea arondării actuale a serviciului public comunitar local de evidenţă a persoanelor se stabilește prin hotărâre a consiliului județean, la propunerea serviciul public comunitar județean de evidenţă a persoanelor Alba, cu avizul prealabil al Direcției pentru Evidența Persoanelor și Administrare a Bazelor de Date.
       Art. 11- (1) Conducerea serviciului public comunitar local de evidenţă a persoanelor este asigurată de șeful serviciului.

                 (2) Șeful serviciului public comunitar local de evidență a persoanelor este numit sau eliberat din funcție prin hotărâre a consiliului local, în condițiile legii, cu avizul prealabil al Direcției pentru Evidența Persoanelor și Administrare a Bazelor de Date în conformitate cu prevederile art.9 alin.(2) din Metodologia privind criteriile de dimensionare a numărului de funcții din aparatul serviciilor publice comunitare de evidență a persoanelor, constituirea patrimoniului și managementul resurselor umane, financiare și materiale, aprobată prin Hotărârea Guvernului nr.2104/2004, cu modificările și completările ulterioare.

        Art.12 – (1)  Șeful serviciului reprezintă serviciul public comunitar local de evidenţă a persoanelor în relațiile cu șefii celorlalte structuri din cadrul primăriei, cu șefii (comandanții) unităţilor din Ministerul Afacerilor Interne, cu instituțiile și organismele din afara sistemului Ministerului Afacerilor Interne, potrivit competențelor legale.    

                       (2) În aplicarea ordinelor și instrucțiunilor de nivel superior, șeful serviciului public comunitar local de evidență a persoanelor emite dispoziții obligatorii pentru tot personalul din subordine, în conformitate cu prevederile legale.

                   (3) În condițiile legii și reglementărilor specifice, șeful serviciului public comunitar local de evidență a persoanelor poate delega unele atribuții din competența sa altor persoane din subordine.

        Art.13 – (1) Șeful serviciului public comunitar local de evidență a persoanelor răspunde în fața consiliului local de întreaga activitate pe care o desfășoară, potrivit prevederilor fișei postului postului.

(2) Personalul serviciul public comunitar local de evidenţă a persoanelor răspunde de întreaga activitate pe care o desfășoară, în fața șefului serviciului.
CAPITOLUL III

ATRUBUȚIILE SERVICIULUI PUBLIC COMUNITAR LOCAL DE EVIDENȚĂ A PERSOANELOR
       Art.14 -  Serviciul public comunitar local de evidenţă a persoanelor are următoarele atribuții principale:
a)  întocmeşte, ţine evidenţa şi eliberează, certificatele/extrasele multilingve de stare civilă;
                b) înregistrează actele şi faptele de stare civilă, precum şi menţiunile şi modificările intervenite în statutul civil, în domiciliul şi reşedinţa persoanei, în condiţiile legii;
                   c) întocmeşte şi păstrează registrele de stare civilă, în condiţiile legii;

                     d) întocmeşte, completează, rectifică, anulează sau reconstituie actele de stare civilă, şi orice menţiuni efectuate pe actele de stare civilă, în condiţiile legii;

                     e) constată desfacerea căsătoriei, prin divorț pe cale administrativă, dacă soții sunt de acord cu divorțul și nu au copii minori, născuți din căsătorie sau adoptați

                     f) actualizează Registrul Naţional de Evidenţă a Persoanelor, cu datele de identificare şi adresele cetăţenilor care au domiciliul sau reședința în raza de competenţă teritorială a serviciului public comunitar local de evidență a persoanelor;

                     g) utilizează și valorifică Registrul Național de Evidență a Persoanelor;

                     h)  furnizează, în cadrul Sistemului naţional informatic de evidenţă a populaţiei, denumit în continuare S.N.I.E.P.,  date necesare pentru actualizarea Registrului naţional de evidenţa a persoanelor;


          i) furnizează, în condiţiile legii, datele de identificare şi de adresă ale persoanei, către autorităţile şi instituţiile publice centrale, judeţe şi locale, agenţilor economici și către cetăţeni;

                      j) primește, în sistem de ghișeu unic, cererile și documentele necesare în vederea eliberării cărților de identitate;

                      k) primește de la structurile competente cărțile de identitate, pe care le eliberează solicitanților;

                      l) ține registrele de evidență pentru fiecare categorie de documente eliberate;

                      m) constată contravenții și aplică sancțiuni, în condițiile legii;

                      n) îndeplinește și alte atribuții specifice activității de evidență a persoanelor, reglementate prin acte normative.
Secțiunea I

ATRIBUȚII PE LINIE DE EVIDENȚĂ A PERSOANELOR  ȘI ELIBERARE A ACTELOR DE IDENTITATE
       Art.15 – În domeniul evidenței persoanelor și eliberării actelor de identitate, serviciul public comunitar local de evidență a persoanelor are următoarele atribuții principale:
       a) primeşte, analizează şi soluţionează cererile pentru eliberarea actelor de identitate, stabilirea domiciliului, înscrierea în catul de identitate a mențiunii privind stabilirea reședinței și înmînează solicitanților documentele în cauză;

               b) primește și soluționează cererile de eliberare a actelor de identitate pentru persoanele care își schimbă domiciliul din străinătate în România;

               c) primește și  eliberează acte de identitate pentru persoanele  internate în unităţile sanitare şi de protecţie socială, precum şi celor aflate în locurile de reținere și de arest preventiv din cadrul unităţilor de poliţie sau în penitenciar din zona de responsabilitate și înmânează documentele solicitate;

               d)  înregistrează toate cererile, în registrele corespunzătoare fiecărei categorii de lucrări, în conformitate cu prevederile metodologiei de lucru;
               e) răspunde de corectitudinea datelor preluate din documentele primare, înscrise în formularele necesare eliberării actelor de identitate și preluate în Registrul Național de Evidență a Persoanelor;

                f) răspunde de corectitudinea datelor preluate din comunicările autorităților sau instituțiilor prevăzute de lege și înscrise în Registrul Național de Evidență a Persoanelor;

               g) desfăşoară activităţi de primire, examinare şi rezolvare a petiţiilor cetăţenilor;

               h) furnizează, în condiţiile legii, datele de identificare şi de adresă ale persoanei, către autorităţile şi instituţiile publice centrale, judeţe şi locale, agenţilor economici și către cetăţeni, cu respectarea prevederilor legale;

                i) efectuează verificări în Registrul Național de Evidență a Persoanelor cu privire la schimbarea numelui pe cale administrativă, în condițiile în care lucrătorul de stare civilă nu are posibilitatea de a le efectua

            j)  identifică – pe baza menţiunilor operative – elementele urmărite, cele cu interdicţia prezenţei în anumite localităţi şi anunţă unităţile de poliţie în vederea luării măsurilor legale ce se impun;

                k) colaborează cu formaţiunile de poliţie participând la acţiunile şi controalele organizate de acestea la locurile de cazare în comun, hoteluri, moteluri, campinguri şi alte unităţi de cazare turistică, în vederea identificării persoanelor nepuse în legalitate pe linie de evidenţă a populaţiei, precum şi a celor urmărite în temeiul legii, precum și cu poliția locală potrivit atribuțiilor ce le revin pe linie de evidență a persoanelor;

                 l)  asigură colaborarea şi schimbul permanent de informaţii cu unităţile operative ale M.A.I, în scopul realizării operative şi de calitate a sarcinilor comune ce le revin, în temeiul legii;

               m) soluționează cererile formațiunilor operative din M.A.I., S.R.I., S.P.P., Justiție, Parchet, M.A.P.N., privind verificarea și identificarea punctuală a persoanelor fizice, cu respectarea prevederilor legale;

                n) în colaborare cu structurile M.A.I. Sau poliția locală, desfășoară activități specifice pentru punerea în legalitate a persoanelor care nu au solicitat eliberarea unui act de identitate în termenul prevăzut de lege;

           o) acordă sprijin în vederea identificării operative a persoanelor internate în unităţile sanitare, ce nu posedă asupra lor acte de identitate;

                p) formulează propuneri pentru îmbunătăţirea muncii modificarea metodologiilor de lucru etc;

                q)  întocmeşte situaţiile statistice, sintezele ce conţin activităţile desfăşurate lunar, trimestrial, semestrial (analiza petițiilor și audiențelor) şi anual, în cadrul serviciului;

              r) completează la cererea persoanelor fizice sau a instutuțiilor cu atribuții în domeniul asistenței sociale Formularul E401;

          s) asigură gestiunea cărților de identitate provizorii și întocmește procesele-verbale de scădere din gestiune;

                t) răspunde de activităţile de selecţionare, creare, folosire şi păstrare a arhivei specifice;

               u) organizează, asigură conservarea şi utilizează, în procesul muncii, evidenţele locale manuale;

          v) asigură protecția datelor cu caracter personal și a informațiilor clasificate, precum și  securitatea documentelor serviciului, în conformitate cu dispozițiile legale;

              w) sesizează dispariţia, în alb, a tipizatelor înseriate pe linie de evidenţă a persoanelor;

               x) răspunde de aplicarea  întocmai a dispoziţiilor legale, a ordinelor şi instrucţiunilor care reglementează activitatea pe linia regimului de evidenţă a persoanelor;

               y) constată contravenții și aplică sancțiuni, în condițiile legii;

            z)  îndeplineşte şi alte atribuţii specifice activității de evidență a persoanelor, reglementate prin acte normative.
Secțiunea II


ATRIBUȚII PE LINIE DE STARE CIVILĂ
Art.16 - Pe linie de stare civilă, serviciul public comunitar local de evidență a persoanelor are următoarele atribuții principale:
                a) întocmeşte, la cerere sau din oficiu, potrivit legii, acte de naştere, de căsătorie şi de deces, în dublu exemplar şi eliberează persoanelor fizice îndreptățite certificate/extrase multilingve doveditoare, privind actele și faptele de stare civilă înregistrate;;
           b) înscrie menţiuni, pe marginea actelor de stare civilă aflate în păstrare şi trimite comunicări de menţiuni pentru înscriere în registre, exemplarul I sau după caz II, în condiţiile legii şi a metodologiei cu privire la aplicarea unitară a dispozițiilor în materie de stare civilă;
               c) eliberează, gratuit, la cererea autorităţilor publice, extrase pentru uz oficial de pe actele de stare civilă, precum şi fotocopii ale documentelor aflate în arhiva proprie, cu respectarea prevederilor Legii nr. 16/1996 a Arhivelor Naţionale, precum şi ale Legii nr.190/2018, privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind  protecţia persoanelor fizice în ceea ce privește prelucrarea datelor cu caracter personal şi libera circulaţie a acestor date și de abrogare a Directivei 95/46/CE( Regulamentul general privind protecția datelor);

                d) eliberează, la cererea persoanelor fizice, dovezi privind înregistrarea unui act de stare civilă; dovezile cuprind, după caz, precizări referitoare la mențiunile existente pe marginea actului de stare civilă;

                e) trimite, structurilor de evidenţă a persoanelor din cadrul serviciului public comunitar local de evidență a persoanelor, la care este arondată unitatea administrativ-teritorială, în termen de 10 zile de la data întocmirii actului de stare civilă sau a modificărilor intervenite în statutul civil, comunicări nominale pentru născuţii vii, cetăţeni români, ori cu privire la modificările intervenite în statutul civil al cetăţenilor români; actele de identitate ale persoanelor decedate ori declaraţiile din care rezultă că persoanele decedate nu au avut act de identitate se trimit la structura de evidenţă a persoanelor din cadrul serviciului public comunitar local de evidență a persoanelor de la ultimul loc de domiciliu;

                 f) trimite centrelor militare, până la data de 5 (cinci) ale lunii următoare înregistrării decesului, documentul de evidență militară aflat asupra cetăţenilor incorporabili sau recruților;

                 g) trimite, structurilor de stare civilă din cadrul serviciului public comunitar local de evidență a persoanelor, la care este arondată unitatea administrativ-teritorială, până la data de 5 a lunii următoare, certificatele anulate la completare;

             h)  întocmeşte buletinele statistice de naştere, de căsătorie şi de deces, în conformitate cu normele Institului Naţional de Statistică pe care le trimit, până la data de 5 a lunii următoare înregistrării, la Direcţia Judeţeană de Statistică Alba;

                  i) dispune măsurile necesare păstrării registrelor, certificatelor și extraselor multilingve de stare civilă în condiții care să asigure evitarea deteriorării sau a dispariţia acestora și asigură spațiul necesar destinat desfășurării activității de starte civilă;

                  j) atribuie codurile numerice personale denumite în continuare CNP, pe baza listelor de coduri precalculate, pe care le arhivează şi le păstrează în condiţii depline de securitate;

                  k) propune, necesarul de registre, certificate de stare civilă, formulare, imprimate auxiliare şi cerneală specială, pentru anul următor, pe care îl comunică ,anual, structurii de stare civilă din cadrul Serviciului Public Comunitar Judeţean de Evidenţă a Persoanelor;

                   l) reconstituie registrele de stare civilă pierdute ori distruse – parțial sau total- prin copierea textului din exemplarul existent, certificând exactitate datelor înscrise prin semnarea și aplicarea sigiliului și parafei;

                  m)  primeşte cererile de schimbare a numelui pe cale administrativă și documentele prezentate în motivare, pentru a fi transmise, spre verificare, serviciului public comunitar local de evidență a persoanelor la care este arondată unutatea administrativ-teritorială;

                   n) primeşte cererile de înscriere de menţiuni cu privire la modificările intervenite în străinătate, în statutul civil al persoanei, determinate de divorţ, adopţie, schimbare de nume şi/sau prenume, precum şi documentele ce susţin cererile respective, pe care le înaintează D.E.P.A.B.D., în vederea avizării înscrierii menţiunilor corespunzătoare sau, după caz, a emiterii aprobării;

                   o)  primeşte cererile de transcriere a certificatelor, extraselor de stare civilă procurate din străinătate, însoțite de actele ce le susțin, întocmesc referatul cu propunere de aprobare sau respingere a cererii de transcriere pe care îl înaintează, împreună cu întreaga documentație, în vederea avizării prealabile de către D.P.C.E.P. Alba;

                  p) primeşte cererile de ectificare a actelor de stare civilă şi efectuează verificări pentru stabilirea cu exactitate a erorilor depistate în cuprinsul actelor de stare civilă sau a menţiunilor înscrise pe acestea, întocmeşte documentaţia şi referatul cu propunere de aprobare sau respingere şi le înaintează D.P.C.E.P.Alba, pentru aviz prealabil, în vederea emiterii dispoziţiei de aprobare/respingere de rectificare de către primarul municipiului Alba Iulia;

          q) primește cererile de reconstituire și întocmire ulterioară a actelor de stare civilă, întocmește documentația și referatul prin care se propune primarului unității administrativ-teritoriale emiterea dispoziției de aprobare sau respingere, cu avizul prealabil al D.P.C.E.P. Alba;
            r) înscrie în registrele de stare civilă, de îndată, mențiunile privind dobândirea sau renunțarea la cetățenia română, în baza comunicărilor primite de la D.E.P.A.B.D prin structura de stare civilă din cadrul D.P.C.E.P. Alba;

                s) transmite, după înscrierea menţiunii corespunzătoare în actul de naştere, o comunicare cu privire la schimbarea numelui Direcţiei pentru Evidenţa Persoanelor şi Administarea Bazelor de Date, Direcţiei Generale de Paşapoarte din cadrul Ministerului Administraţiei şi Internelor, Direcţiei cazier judiciar, statistică şi evidenţe operative din cadrul Inspectoratului General al Poliţiei Române şi direcţiei generale a finanţelor publice judeţene sau, dupã caz, Direcţiei Generale a Finanţelor Publice a Municipiului Bucureşti din cadrul Agenţiei Naţionale de Administrare Fiscalã, de la locul de domiciliu al solicitantului;

                t) înaintează D.P.C.E.P. Alba, exemplarul II al registrului de stare civilă, în termen de 30 de zile, de la data când toate filele din registru au fost completate, după ce au fost operate toate menţiunile din registrul de stare civilă, exemplarul I;

                 u)  sesizează imediat Serviciului Public Comunitar Judeţean de Evidenţă a Persoanelor, în cazul dispariţiei unor documente de stare civilă cu regim special;

                 v) eliberează, la cerea persoanelor fizice îndreptățite, certificate care să teste componența familiei, necesare reîntregirii familiei aflate în străinătate;

                w)  efectuează verificările necesare avizării cererilor de reconstituire și de  întocmire ulterioară a actelor de stare civilă, pentru cetățenii români și persoanele fără cetățenie domiciliate în România;

                 x) efectuează verificări și întocmește referate cu propuneri în vederea avizării de către D.P.C.E.P. Alba, a cererilor de transcriere a ceriticatelor, extraselor de stare civilă eliberate de autoritățile străine, precum și a cererilor de rectificare a actelor de stare civilă;

                 y) efectuează verificări și întocmește referate cu propuneri în dosarele avînd drept obiect anularea, completarea, modificarea pe cale judecătorească a ctelor de stare civilă și a mențiunilor existente pe marginea acestora, declararea judecătorească a morții unei persoane;

                 z) efectuează verificări cu privire la cererile de schimbare a numelui pe cale administrativă;

               aa) primește cererile de divorț pe cale administrativă, semnate personal de către ambii soți, în fața ofițerului delegat de la primăria care are în păstrare actul de căsătorie sau pe raza căreia se află ultima locuință comună a soților, înregistrează cererile de divorț și acordă soților un termen de 30 de zile calendaristice, pentru eventuala retragere a acestora;

               ab) confruntă documentele cu care se face dovada identității solicitanților( cererile de divorț pe cale administrativă, certificatele de naștere, certificatul de căsătorie și actele de identitate și după caz, declarațiile pe proprie răspundere, date în fața ofițerului de stare civilă, în cazul în care ultima locuință declarată nu este aceeași cu domiciliul sau reședința ambilor soți înscris/ă în actele de identitate) și constituie dosarul de divorț;

               ac) constată desfacerea căsătoriei prin acordul soților, în condițiile Metodologiei cu privire la alicarea unitară a dispozițiilor în materie de stare civilă, aprobată prin H.G. nr.64/2011, eliberează certificatul de divorț care va fi înmânat foștilor soți într-un termen de maxim 5 zile lucrătoare;

               ad) solicită, prin intermediul structurii de stare civilă din cadrul D.P.C.E.P. Alba, alocarea din Registrul unic al certificatelor de divorț, a numărului certificatului de divorț, care urmează a fi înscris pe acesta;

               ae) comunică la structura de evidență a persoanelor, din cadrul S.P.C.L.E.P. competent, pentru înregistrarea, în R.N.E.P., mențiunile referitoare la desfacerea căsătoriei pe cale administrativă, în baza comunicărilor transmise de către primăriile unităților administrativ-teritoriale care au în păstrare actul de căsătorie, de  primăriile unităților administrativ-teritoriale de la domiciliul soților care nu are în păstrare actul de căsătorie, de notarii publici;

               af) colaborează cu autoritățile de sănătate publică județene și cu maternitățile pentru prevenirea cazurilor de internare a gravidelor fără acte de identitate asupra lor sau a căror identitate nu este cunoscută și a cazurilor de părăsire a copiilor nou-născuți și neînregistrați la starea civilă;

             ag) colaborează cu unitățile sanitare, instituțiile de protecție socială și unitățile de poliție, după caz, pentru cunoașterea permanentă a situației numerice și nominale a persoanelor cu situație neclară pe linie de stare civilă și de evidență a persoanelor, a demersurilor ce se fac pentru punerea acestora în legalitate, până la rezolvarea fiecărui caz în parte, precum și pentru clarificarea situației persoanelor/cadavrelor cu identitate necunoscută;

             ah) transmite, lunar, la D.P.C.E.P. Alba, situația indicatorilor specifici;

              ai) transmite, trimestrial, la  D.P.C.E.P. Alba, analiza situației privind punerea în legalitate pe linie de stare civilă și de evidență a persoanelor a asistaților și minorilor instituționalizați în unităţile sanitare și de protecție socială;

              aj) întocmește, trimestrial, Anexa nr.4, referitoare la numărul persoanelor care au solicitat transcrierea certificatelor/extraselor multilingve de stare civilă în registrele de stare civilă române ca urmare a (re)dobândirii cetățeniei române;

             ak) întocmește semestrial situația privind decesele neoperabile, respectiv decesele cetățenilor străini decedați în România;

              al) desfăşoară acivităţi de primire, examinare, evidenţă şi rezolvare a petiţiilor cetăţenilor;

            am) asigură colaborarea și schimbul permanent de informații cu unitățile operative ale M.A.I., în scopul realizării operative și de calitate a sarcinilor comune ce-i revin în temeiul legii;

             an) formulează propuneri pentru îmbunătățirea muncii, modificarea metodologiilor de lucru etc.;

             ao) răspunde de activitățile de selecționare, creare, folosire și păstrare a arhivei;

             ap) execută acțiuni și controale cu personalul propriu sau în colaborare cu formațiunile de ordine publică, în unitățile sanitare și de protecție socială, în vederea depistării persoanelor a căror naștere nu a fost înregistrată în registrele de stare civilă și a persoanelor cu identitate necunoscută;

             aq) colaborează cu formațiunile de poliție pentru identificarea unor cadavre și persoane cu identitate necunoscută, precum și a părinților copiilor abandonați;

             ar) răspunde de aplicarea întocmai a dispozițiilor legale, a ordinelor și instrucțiunilor care reglementează activitatea pe linia regimului de stare civilă, a persoanelor;

             as) îndeplinește și alte atribuții specifice activității de stare civilă, reglementate prin acte normative;

             aș) primește cererile privind înregistrarea tardivă a nașterii sau a nașterii produse în străinătate și neînregistrată la autoritățile străine sau înregistrată cu date nereale și întocmește referatul cu verificările prevăzut de legislația în domeniu;

            at) întocmește documentația necesară avizării cererii de înregistrarea tardivă a nașterii de către D.P.C.E.P. Alba și întocmește actul de naștere în baza avizului și a aprobării primarului;

            aț) preia cererile de eliberare a certificatului de atestare a domiciliului și a cetățeniei persoanelor fizice precum și documentele corespunzătoare și le înaintează la D.E.P.A.B.D.
Secțiunea III
ATIBUŢII PE LINIE INFORMATICĂ
  Art.17  Pe linie informatică Serviciului Public Comunitar Local are următoarele atribuții principale:
      a) actualizează Registrul Naţional de Evidenţă a Persoanelor cu datele privind persoana fizică în baza comunicărilor înaintate de ministere şi alte autorităţi ale administraţiei publice centrale şi locale, precum şi a documentelor prezentate de cetăţeni cu ocazia soluţionării cererilor acestora;

      b) actualizează R.N.E.P. cu menţiunile operative, precum şi cu informaţiile preluate din comunicările primite şi extrage din R.N.E.P. situaţii statistice pe linie de evidenţă a persoanelor, utilizând aplicaţii informatice puse la dispoziţie de D.E.P.A.B.D.
          c)  preia în Registrul Naţional de Evidenţă a Persoanelor datele privind persoana fizică în baza comunicărilor nominale pentru născuţii vii, cetăţeni români, ori cu privire la modificările intervenite în statutul civil al persoanelor în vârsta de 0-14 ani, precum şi actele de identitate ale persoanelor decedate ori declaraţiile din care rezultă că persoanele decedate nu au avut acte de identitate;
        d)  preia în sistem informatizat imaginea cetăţenilor care solicită eliberarea actelor de identitate sau care solicită înscrierea mențiunii de stabilire a reședinței în buletinul de identitate;

          e) operează în R.N.E.P.data înmânării cărţii de identitate și a cărților de identitate provizorii;

          f) clarifică neconcordanţele dintre nomenclatorul arterelor de circulaţie şi situaţia din teren, respectiv din documentele cetăţenilor;

           g) operează corecții asupra neconcordanțelor înregistrate în R.N.E.P.( constatate cu ocazia unor verificări sau semnalate de alți utilizatori)

            h) desfăşoară activităţi pentru administrarea reţelei locale de calculatoare, precum şi a utilizatorilor la nivel de sistem de operare (parole, drepturi de acces, etc.);

            i) execută activităţi pentru întreţinerea preventivă a echipamentelor din dotare;

            j) evidenţiază incidentele de aplicaţie și le soluționează pe dele referitoare la hardware și sistem de operare;

            k) participă la operaţii de instalare a sistemelor de operare a software-ului de bază şi de aplicaţie pe echipamentele de calcul care compun sistemul informatic local, împreună cu specialiștii B.J.A.B.D.E.P. Alba;

            l) asigură înlocuirea sau eventual depanarea echipamentelor de calcul prin firme de service;

            m) asigură protecția datelor și informațiilor gestionate și ia măsuri de prevenire a scurgerii de informații clasificate și secrete de serviciu;

            n) formulează propuneri pentru îmbunătățirea muncii, modificarea metodologiilor de lucru etc.;

            o) îndeplinește și alte atribuții privind actualizarea R.N.E.P., reglementate prin acte normative.

Secțiunea IV
ATIBUŢII PE LINIE DE ANALIZĂ-SINTEZĂ,

 SECRETARIAT ȘI RELAȚII CU PUBLICUL
        Art. 18– În domeniul analiză-sinteză, secretariat, arhivă şi relaţii cu publicul, Serviciului Public Comunitar  Alba Iulia are următoarele atribuţii principale:

            a) primeşte, înregistrează în registrele serviciului şi ţine evidenţa ordinelor, dispoziţiilor, instrucţiunilor, regulamentelor, ştampilelor şi sigiliilor, asigurând repartizarea lor în cadrul serviciului;

            b)  verifică modul în care se aplică dispoziţiile legale cu privire la apărarea secretului de stat şi de serviciu, modul de manipulare şi de păstrare a documentelor secrete;

            c) organizează și asigură întreținerea, exploatarea și selecționarea fondului arhivistic neoperativ constituit la nivelul serviciului, în conformitate cu dispozițiile legale;

            d) asigură înregistrarea intrării/ieșirii tuturor documentelor și clasarea acestora în vederea arhivării;

            e)  repartizează corespondenţa, şi o predă după executarea operaţiunilor de înregistrare în registrele special destinate;

             f)  asigură primirea şi înregistrarea petiţiilor la nivelul serviciului şi urmăreşte rezolvarea acestora în termenul legal;

             g) organizează şi desfăşoară activitatea de primire în audienţă a cetăţenilor de către conducerea serviciului sau lucrătorul desemnat;

             h) centralizează principalii indicatori realizaţi, verifică modul de îndeplinire a sarcinilor propuse şi întocmeşte sintezele, situaţiile comparative şi analizele activităţilor desfăşurate periodic;

            i) transmite D.P.C.E.P. Alba sintezele și analizele întocmite;

             j) asigură constituirea fondului arhivistic neoperativ al serviciului, di documentele rezultate din activitatea de profil.

 
CAPITOLUL IV
DISPOZIŢIILE FINALE

 
    Art. 19 - (1) Atribuţiile şefului serviciului public comunitar local de evidență a persoanelor și ale personalului cu funcţii de execuţie, sunt prevăzute în fişele postului.
                    (2) În raport cu modificările intervenite în structura sau activitatea serviciului public comunitar local de evidență a persoanelor, fişele posturilor până la funcția de șef serviciu, inclusiv, vor fi reactualizate, cu aprobarea șefului serviciului;
                     (3) Fişa postului şefului serviciului va fi reactualizată numai cu aprobarea consiliului local , fișa postului se aprobă de Primarul municipiului Alba Iulia.

                 (4) Pe baza extraselor din prezentul regulament, şeful serviciului întocmește fişele posturilor pentru toate funcţiile din structură, care le aprobă primarul municipiului Alba Iulia.

          Art. 20 – Personalul serviciului public comunitar va fi încadrat conform prevederilor legale.

 
          Art. 21 – Personalul serviciului public comunitar  local este obligat să cunoască și să aplice întocmai, prevederile prezentului regulament, în părțile ce-l privesc.    

Alba Iulia, 20 februarie 2024
Inițiator proiect 

        
                 Avizează pentru legalitate, 

         Primarul municipiului Alba Iulia

Secretarul general al municipiului Alba Iulia

